Erik Røste

Erik Røste (født 30. april 1960 på Gjøvik) er en norsk skitrener, forretningsmann og idrettsleder. Fra 2012 til 2022 var han president i Norges Skiforbund.60 års omtale i Aftenposten 30. april 2020 

Røste vokste opp på Gjøvik hvor han fullførte examen artium i 1979. Deretter fulgte studier ved Norges idrettshøgskole.

Han ble ansatt som trener for skiforbundets junior- og rekruttlandslag i langrenn i 1990. I 1994 tok han over som sportssjef for langrennslandslaget, etter Inge Bråten. Han sluttet i jobben i 1998, men fortsatte som konsulent i Olympiatoppen fram til 2003.

Etter årene på landslaget gikk Røste over i næringslivet, først i Adidas Norge. I 2001 ble han administrerende direktør for Sport 1-gruppen. Han hadde en kort periode i Gjelsten Holding i 2007, før han ble administrerende direktør for Bjørn Dæhlies klesmerke Bj Sport i 2008.Henning Olsen, Øyvind Herrebrøden og Nils Mangelrød (27. juni 2013): Professor mener utstyrsavtale bør granskes . VG.

Røste ble i 2008 visepresident i Norges skiforbund. Han ble valgt til president i Norges Skiforbund i 2012 og er gjenvalgt flere ganger siden.NTB (15. juni 2014): Røste gjenvalgt som skipresident. Aftenposten Den 17. mars 2022 uttalte han at han ikke ville stille til gjenvalg som skipresident.

Røste har også hatt verv i Det internasjonale skiforbundet (FIS).NSF (7. juni 2012): Røste inn som leder av FIS-komité. langrenn.com Fra 2018 til 2024 var han  styremedlem i FIS.

 Referanser 

 Eksterne lenker 


Kategori:Presidenter i Norges Skiforbund
Kategori:Norske langrennstrenere
Kategori:Norske forretningsfolk
Kategori:Personer fra Gjøvik kommune